ประกาศคณะกรรมการการมาตรฐานแห่งชาติประกาศคณะกรรมการการมาตรฐานแห่งชาติฉบับที่ ๖ (พ.ศ. ๒๕๕๙)เรื่องหลักเกณฑ์ วิธีการ และเงื่อนไขการลดสาขาการตรวจสอบและรับรองการพักใช้และการเพิกถอนใบอนุญาตหรือใบรับรองห้องปฏิบัติการ[๑] อาศัยอำนาจตามความในมาตรา๔๒ แห่งพระราชบัญญัติการมาตรฐานแห่งชาติ พ.ศ. ๒๕๕๑ และมติคณะอนุกรรมการพิจารณาหลักเกณฑ์วิธีการ และเงื่อนไข ในการประชุมครั้งที่ ๑๓ - ๑/๒๕๕๙ เมื่อวันที่ ๒๐ เมษายน ๒๕๕๙คณะกรรมการการมาตรฐานแห่งชาติออกประกาศกำหนดหลักเกณฑ์วิธีการและเงื่อนไขการลดสาขาการตรวจสอบและรับรอง การพักใช้และการเพิกถอนใบอนุญาตหรือใบรับรองห้องปฏิบัติการดังมีรายละเอียดต่อท้ายประกาศนี้ทั้งนี้ตั้งแต่บัดนี้เป็นต้นไปประกาศ ณ วันที่ ๗กรกฎาคม พ.ศ. ๒๕๕๙สมคิด จาตุศรีพิทักษ์รองนายกรัฐมนตรีประธานกรรมการการมาตรฐานแห่งชาติหลักเกณฑ์ วิธีการและเงื่อนไขการลดสาขาการตรวจสอบและรับรองการพักใช้และการเพิกถอนใบอนุญาตหรือใบรับรองห้องปฏิบัติการ๑. การเตือน๑.๑สำนักงานมาตรฐานผลิตภัณฑ์อุตสาหกรรมจะพิจารณาแจ้งเตือนผู้รับใบอนุญาตหรือผู้รับใบรับรองเป็นหนังสือในกรณีที่ผู้รับใบอนุญาตหรือผู้รับใบรับรองมีการฝ่าฝืนหรือไม่ปฏิบัติตามพระราชบัญญัติการมาตรฐานแห่งชาติพ.ศ. ๒๕๕๑ หรือกฎกระทรวงที่ออกตาม พระราชบัญญัติการมาตรฐานแห่งชาติ พ.ศ. ๒๕๕๑หรือมาตรฐานการตรวจสอบและรับรอง หรือหลักเกณฑ์ วิธีการและเงื่อนไขที่คณะกรรมการกำหนดตาม พระราชบัญญัติการมาตรฐานแห่งชาติ พ.ศ. ๒๕๕๑หรือไม่สามารถรักษาความสามารถตามสาขาการตรวจสอบและรับรองที่ได้รับการรับรอง๑.๒หากผู้รับใบอนุญาตหรือผู้รับใบรับรองไม่สามารถดำเนินการแก้ไขได้ภายในระยะเวลาที่กำหนดในหนังสือเตือนสำนักงานจะเสนอผู้อนุญาตเพื่อพิจารณาลดพักใช้ในสาขาการตรวจสอบและรับรองนั้น หรือเพิกถอนใบอนุญาตหรือใบรับรอง๒. การลดสาขาการตรวจสอบและรับรอง๒.๑เมื่อพบว่าผู้รับใบอนุญาตหรือผู้รับใบรับรองไม่สามารถดำเนินการแก้ไขได้ตามข้อ ๑สำนักงาน จะนำเสนอผู้อนุญาตสั่งลดสาขาการตรวจสอบและรับรองนั้นและจัดทำใบรับรองหรือใบอนุญาตฉบับใหม่แทนฉบับเดิมให้ครอบคลุมเฉพาะสาขาการตรวจสอบและรับรองที่เหลือ และแจ้งให้ผู้รับใบอนุญาตหรือผู้รับใบรับรองทราบเป็นหนังสือทั้งนี้ผู้รับใบอนุญาตหรือผู้รับใบรับรองต้องส่งคืนใบอนุญาตหรือใบรับรองฉบับเดิมแก่สำนักงานภายในระยะเวลาที่กำหนด๒.๒ ผู้รับใบอนุญาตหรือผู้รับใบรับรองซึ่งถูกสั่งลดสาขาการตรวจสอบและรับรองจะแสดงเครื่องหมายมาตรฐานบังคับหรือเครื่องหมายมาตรฐานทั่วไปในสาขานั้นไม่ได้๓.การพักใช้ใบอนุญาตหรือใบรับรอง๓.๑เมื่อพบว่าผู้รับใบอนุญาตหรือผู้รับใบรับรองไม่สามารถดำเนินการแก้ไขได้ตามข้อ ๑สำนักงานจะพิจารณาพักใช้ใบอนุญาตหรือใบรับรองในสาขาการตรวจสอบและรับรองนั้นครั้งละไม่เกินสามเดือน๓.๒สำนักงานจะแจ้งให้ผู้รับใบอนุญาตหรือผู้รับใบรับรองทราบเป็นหนังสือถึงการพักใช้และการคืนสถานะการรับรองในสาขาที่ถูกพักใช้เมื่อผู้รับใบอนุญาตหรือผู้รับใบรับรองดำเนินการแก้ไขภายในระยะเวลาที่กำหนดแล้ว๓.๓ ในระหว่างการพักใช้ใบอนุญาตหรือใบรับรองผู้ถูกสั่งพักใช้ใบอนุญาตหรือใบรับรองจะแสดงเครื่องหมายมาตรฐานบังคับหรือเครื่องหมายมาตรฐานทั่วไปในสาขาที่ถูกพักใช้นั้นไม่ได้๔.การเพิกถอนใบอนุญาตหรือใบรับรอง๔.๑สำนักงานจะแจ้งเพิกถอนและเรียกคืนใบอนุญาตหรือใบรับรองให้ผู้รับใบอนุญาตหรือผู้รับใบรับรองทราบเป็นหนังสือหากผู้รับใบอนุญาตหรือผู้รับใบรับรองไม่สามารถดำเนินการแก้ไขได้ตามข้อ๑๔.๒สำนักงานจะนำเสนอผู้อนุญาตสั่งเพิกถอนใบอนุญาตหรือใบรับรองในกรณีดังต่อไปนี้๔.๒.๑เคยถูกสั่งพักใช้ใบอนุญาตหรือใบรับรองแล้วมากระทำผิดอีกภายในห้าปี หรือ๔.๒.๒ ได้กระทำความผิดตามพระราชบัญญัติการมาตรฐานแห่งชาติพ.ศ. ๒๕๕๑ซึ่งก่อให้เกิดความเสียหายอย่างร้ายแรงต่อเศรษฐกิจหรือต่อประโยชน์สาธารณะ หรือ๔.๒.๓ มีการจัดทำผลการตรวจสอบและรับรองอันเป็นเท็จหรือปกปิดความจริงซึ่งควรบอกให้แจ้ง โดยประการที่น่าจะเกิดความเสียหายแก่ผู้อื่นหรือ๔.๒.๔ ให้ ขอให้หรือรับว่าจะให้เงินหรือทรัพย์สินหรือประโยชน์อื่นใดแก่ผู้ประกอบการตรวจสอบและรับรองเพื่อให้มีการออกผลการตรวจสอบและรับรองโดยมิชอบ๔.๓รับใบอนุญาตหรือผู้รับใบรับรองที่ถูกเพิกถอนใบอนุญาตหรือใบรับรองแล้วแต่กรณีจะขอใบอนุญาตหรือใบรับรองสำหรับการตรวจสอบและรับรองในสาขานั้นใหม่อีกไม่ได้จนกว่าจะพ้นหกเดือนนับแต่วันที่ทราบคำสั่งสำนักงานจะประกาศให้สาธารณชนทราบรายชื่อผู้ที่ถูกสั่งลดสาขาการตรวจสอบและรับรองพักใช้ใบอนุญาตหรือใบรับรอง และเพิกถอนใบอนุญาตหรือใบรับรองห้องปฏิบัติการนับแต่วันที่ทราบผลการพิจารณาวริญา/ปริยานุช/จัดทำ๒๖ สิงหาคม๒๕๕๙นุสรา/ตรวจ๒๔ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๘๗ ง/หน้า ๑๙/๒๔ สิงหาคม ๒๕๕๙